PATVIRTINTA

Vilniaus Žemynos progimnazijos direktoriaus

2023 m. balandžio 6d. įsakymu

Nr. V- /2023

**VILNIAUS ŽEMYNOS PROGIMNAZIJOS**

**MOKINIŲ TARYBOS NUOSTATAI**

**I. BENDROJI DALIS**

1. Mokinių taryba yra kiekvienos klasės atstovo išrinkta mokinių savivaldos institucija mokykloje.

2. Mokinių taryba yra visuomeninė organizacija, savo veikla nesiekianti pelno.

3. Mokinių tarybos tikslas yra:

3.1. atstovauti daugumos mokinių interesams mokykloje;

3.2. formuoti vieningą mokinių bendruomenę;

3.3. sudaryti sąlygas mokinių saviraiškai ir ugdyti kūrybinius bei organizacinius sugebėjimus;

3.4. etiškai, pagrįstai reikšti pageidavimus mokyklos direktoriui, pavaduotojoms, pedagogų tarybai, mokyklos tarybai;

3.5. teikti pasiūlymus sudarant, keičiant, papildant vidaus tvarkos taisykles mokiniams;

3.6. dalyvauti ir teikti pasiūlymus sudarant mokyklos veiklos programą.

**II. MOKINIŲ TARYBOS DARBO ORGANIZAVIMAS**

1. Mokinių tarybai vadovauja atviru (slaptu) balsavimu išrinktas mokinių tarybos atstovas.

2. Mokinių tarybos posėdžiai vyksta ne rečiau kaip 2 kartus per mėnesį.

3. Mokinių taryba renkama metams, pasilikdama teisę išbalsuoti iš tarybos narių asmenį, nevykdantį (blogai vykdantį) savo pareigas. Pasitraukus tarybos nariui, nedelsiant renkamas naujas narys.

4. Mokinių tarybos nario įgaliojimai nutrūksta, kai:

4.1.Pasibaigia įgaliojimo laikas.

4.2.Atsistatydina arba atstatydinamas už nedalyvavimą tarybos veikloje ar nepatenkinamą elgesį.

4.3.Nesimoko mokykloje.

**III. MOKINIŲ TARYBOS FUNKCIJOS**

1. Teikia siūlymus dėl mokymo organizavimo, vaikų neformaliojo švietimo programų plėtros, socialinės veiklos, organizuoja savanorių judėjimą;

2. Dalyvauja rengiant Progimnazijos veiklą reglamentuojančius dokumentus, svarsto direktoriaus teikiamus klausimus, susitaria dėl mokinių tarybos veiklos organizavimo;

3. Deleguoja narius į Progimnazijos tarybą;

4. Inicijuoja ir padeda organizuoti renginius, akcijas, įgyvendinti prevencines programas;

5. Inicijuoja mokinių elgesio taisyklių kūrimą ir svarstymą;

6. Padeda organizuoti priklausomybių, smurto ir patyčių prevenciją.

7. Ugdo mokinių kūrybiškumą, organizuotumą, savarankiškumą, skatina atsakomybę.

**IV. INFORMACIJOS APIE MOKINIŲ TARYBOS VEIKLĄ SKELBIMAS**

1. Informacija apie MT veiklą skelbiama mokinių tarybos skiltyje ir diskusijų progimnazijos internetinėje svetainėje.

2. Socialiniame tinklalapyje „Facebook“ ir „Instagram“.

3. Atvirų tarybos susirinkimų metu.

**V. MOKINIŲ TARYBOS VEIKLOS PASIBAIGIMAS**

1. MT veikla gali būti nutraukta reorganizavus arba likvidavus MT.

2. Priimti sprendimą dėl MT reorganizavimo gali tik MT narių susirinkimas arba MT veiklą kuruojanti direktoriaus pavaduotoja ugdymui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_